钦定古今图书集成/明伦汇编/官常典/第742卷 > 王邦直 张凤
## 钦定古今图书集成/明伦汇编/官常典/第742卷 > 王邦直 张凤

按《山西通志》：“邦直，磁州人。伟干多力，尝持千斤器移
数处不为疲，号千斤。”以台谏荐，兵部檄送督府，翁万
达待以殊礼，分坐谈边。乙巳秋，北部入进鹁鸽峪，邦
直佐守将张凤射却之。转战而前，敌大合，凤与邦直
结方阵以拒之，凤战死。或劝邦直溃围以出，邦直抚
膺曰：“‘吾誓以腔血报军门，凤死，吾岂忍独生’！遂挥刃”
向前，击杀数人；知不得脱，乃自刎。万达为疏请录恤，
立祠祀之。